**Жадынама**

*Егер бақылау кассалық машинасы (БКМ) қазыналық тіркеуіш базасында (ҚТ) (қазыналық тіркеуіш, монитор және клавиатура қосылған компьютерлік жүйе сияқты касса) болса, қазыналық мәліметтер операторы (ФМО) жүйесіне қалай қосылуға болады?*

1. [www.oofd.kz](http://www.oofd.kz) порталына тіркелесіз

**Ескерту:** тіркелу үшін алдымен электрондық цифрлық қолтаңба (ЭЦҚ) алу керек. Ал электрондық цифрлық қолтаңбаны қалай алу керектігі [www.egov.kz](http://www.egov.kz) сайтында немесе 1414 кол-орталығында сипатталған.

1. Тіркелген соң, ҚМО жүйесінің жария Келісімшартын оқып танысу керек және электрондық цифрлық қолтаңбаның көмегімен Келісімшартты мақұлдайтыныңыз жөнінде тапсырысқа қол қою қажет. Оны басып шығарған соң, қол қойып, бар болған жағдайда мөр басу керек.
2. Одан кейін [www.oofd.kz](http://www.oofd.kz) порталынан кассалық жүйені жаңғыртуға мүмкіндік беретін «Қазыналық драйвер» қамсыздандыру бағдарламасын жүктейсіз. Оны қазыналық тіркеуіш қосылған компьютерге орнатасыз және «Қазыналық драйверге» арналған нұсқаулық бойынша әрекет етесіз.
3. Енді кассалық жүйені қалай іске қосатыныңыз туралы шешім қабылдайсыз. Сым арқылы немесе сымсыз желі арқылы іске қосасыз.

**Ескерту:** сымсыз желі – жедел, әрі қосылу үшін қарапайым әдіс. Ал егер кассалық жүйе бір локалды желіге біріктірілген болса ғана сым арқылы қосуға кеңес беріледі.

1. **Сымсыз қосылу әдісін таңдадыңыз.** Кассалық жүйе қондырылатын аумақта <http://www.altel.kz/support/coverage-gsm/> немесе <http://kgd.gov.kz/ru/content/perechen-administrativno-territorialnyh-edinic-imeyushchih-pokrytie-mobilnoy-seti-setyu-ao> Алтел желісінің қолжетімділігіне көз жеткізіңіз.
2. Егер Алтел желісі алысырақ немесе ұялы байланыс әлсіз аумақта орналасқан болса, онда АЛТЕЛ4G номерін қолдану арқылы қосымша тексеру керек (АЛТЕЛ4G sim-картасы бар телефон арқылы интернет желісіне қосылып көру керек).
3. Егер интернет желісі қолжетімді болса, sim-карта алу үшін«Қазақтелеком» акционерлік қоғамының өңірлік бөлімшелеріне жүгінесіз. Ол үшін өзіңізбен бірге мынадай құжаттар болуы қажет:

А) егер клиент заңды тұлға болып табылған жағдайда:

- заңды тұлғаның мемлекеттік тіркеуін растайтын құжат;

- заңды тұлғаның қолы қойылып, мөрі басылған желіге қосылу туралы тапсырыс (2 пунктті қараңыз)

- sim-картаны алу туралы заңды тұлғаның бірінші басшысының немесе уәкілетті тұлғаның қолы қойылған, куәландырылған келісімшарт және заңды тұлға өкілінің sim-картаны алуға уәкілетігі бар екенін растайтын басқа да құжаттар болуы керек;

Б) Егер клиент жеке кәсіпкер болған жағдайда:

- жеке кәсіпкердің мемлекеттік тіркеуден өткенін растайтын құжат;

- жеке кәсіпкердің қолы қойылып, мөрімен расталған желіге қосылу туралы тапсырыс (2 пунктті қараңыз);

- sim-картаны алу туралы жеке кәсіпкердің бірінші басшысының немесе уәкілетті тұлғаның қолы қойылған, куәландырылған келісімшарт және жеке кәсіпкерлік өкілінің sim-картаны алуға уәкілетігі бар екенін растайтын басқа да құжаттар болуы керек.

1. Енді сымсыз модем сатып аласыз.

**Ескерту:**

**Модемге қойылатын талаптар:** GPRS, WCDMA, LTE сымсыз технология мынадай ауқымды жиеліктерді қолданылады:

(4G): LTE 1800/800 MHZ (LTE B3 B20)

(3G): UMTS 850MHZ (WCDMA B5)

(2G): GSM 1800MHZ.

nat, dhcp функциялары бар.

Мұндай модем сауда орындарында, жалпы нарықта бар, бірақ біз Алтел кеңселерінен тестілеуден өткен Хуавэй Е 8372 үлгісіндегі модемді алуға кеңес береміз. Оның бағасы 12 000 теңге.

1. Sim-картаны модемге қондырасыз және оны қазыналық тіркеуіш қосылған компьютердің USB портына орнатасыз.
2. [www.oofd.kz](http://www.oofd.kz) сайтына қайтадан кіріп, бақылау кассалық машинасын «БКМ басқару» бөліміне тіркейсіз. Тіркелген соң, дәл сол жерде электрондық цифрлық қолтаңбаның көмегімен баға белгілеуге (тарифтеуге) берілген тапсырысқа қол қоясыз.
3. Одан кейін дәл сол жерде бақылау кассалық машинасы үшін токен және ID номерін аласыз. Ол — порталда көрінетін және қазыналық мәліметтер операторы жүйесіне қосылу үшін интерфейс енгізуге қажетті параметрлер. Кілтті қалай қолдану керектігін нұсқаулықтан оқып білесіз.
4. Қажетті параметрлерді сәтті енгізгеннен кейін кассалық жүйе фискалдық мәліметтер операторы жүйесіне қосылады және чек басып шығаруға болады.

1. **Сым арқылы қосылу.** Алдымен кассалық жүйе қондырылатын орында арнаны қосу үшін техникалық мүмкіндіктің бар екеніне көз жеткізу керек.
2. Егер кол орталық операторы техникалық мүмкіндіктің бар екеніне көз жеткізсе, қайтадан [www.oofd.kz](http://www.oofd.kz) қайтадан кіресіз және бақылау кассалық машинасын «БКМ басқару» бөліміне тіркейсіз. Тіркелген соң, дәл сол жерде электрондық цифрлық қолтаңбаның көмегімен баға белгілеуге (тарифтеуге) берілген тапсырысқа қол қоясыз.
3. Бақылау кассалық машинасын тіркеген соң, «Қосылуға тапсырыс беру» сілтемесі пайда болады.
4. Арна қосуға дайын болған кезде «Қазақтелеком» акционерлік қоғамының қызметкері клиентке қоңырау шалады, арнаны барып қосып береді. Модемді клиент өзі сатып алады.

**Ескерту:**

**Модемге қойылатын талаптар:** nat, dhcp, lan порт функциялары бар ADSL2+ модемдерінің нарықтағы орташа бағасы 5000 теңге.

1. Арна қосылғаннан кейін Порталға кіріп, бақылау кассалық машинасы үшін токен және ID номерін аласыз. Ол — порталда көрінетін және қазыналық мәліметтер операторы жүйесіне қосылу үшін бақылау кассалық машинасына енгізуге қажетті параметрлер. Кілтті қалай қолдану керектігін бақылау кассалық машинасын қолдану нұсқаулығынан оқып білесіз.
2. Қажетті параметрлерді сәтті енгізгеннен кейін бақылау кассалық машинасы қазыналық мәліметтер операторы жүйесіне қосылады және чек басып шығаруға болады.